**12. klase. Dabaszinības. Tehnoloģijas un to radītās vides izmaiņas. Prezentācijas vērtēšanas kritēriji**

**Sasniedzamais rezultāts:**

1. Zinu, kādas vides problēmas šobrīd ir aktuālas pasaulē;
2. Proti izvērtēt esošo situāciju un, izveidojot prezentāciju, izstrādāju ieteikumus ar mērķi mazināt cilvēka radīto vides pārmaiņu riskus

|  |  |  |  |
| --- | --- | --- | --- |
| **Kritērijs** | **Izpildīts pilnībā** | **Izpildīts daļēji** | **Vāji vai nav izpildīts** |
| **Prezentācijas saturs (50%)** | **10 punkti** –   * prezentācijā attēlots pašreizējās situācijas/ konkrētās vides problēmas apraksts, minēti vismaz 4 reāli fakti, piemēri (4); * izskaidrots un pamatots, kāpēc situācija ir pasaulē aktuāla (2); * piedāvāti vismaz 4 reāli īstenojami risinājumi situācijas uzlabošanai/ problēmas novēršanai, t.i., ko cilvēki, organizācijas, politiķi var darīt lietas labā (4) | **4-9 punkti** – prezentācijā attēlota svarīgākā informācija par konkrēto vides problēmu un tās iespējamajiem risinājumiem, taču vai nu trūkst piemēru vai kāda cita informācijas daļa vai parādās nepatiesa/ kļūdaina/ nereāla informācija | **0-3 punkti** – trūkst būtiskas informācijas par konkrēto vides problēmu, vai daļa informācijas ir nepatiesa |
| **Papildu informācija**  **(10%)** | **2 punkti**  - prezentācijā pievienota viena vai vairākas saites uz vietni, kur iespējams iegūt padziļinātāku papildu informāciju par konkrēto vides problēmu, tās cēloņiem vai risinājumiem (piem., video, raksts, infografiks) | **1 punkts -**  prezentācijā pievienota viena vai vairākas saites uz vietni, kur iespējams iegūt padziļinātāku papildu informāciju (piem., video, raksts, infografiks), bet tā neattiecas uz konkrēto vides problēmu, tās cēloņiem vai risinājumiem | **0 punkti -**  prezentācijā nav pievienota saite uz vietni, kur iespējams iegūt padziļinātāku papildu informāciju par konkrēto vides problēmu, tās cēloņiem vai risinājumiem (piem., video, raksts, infografiks) |
| **Refleksija (10%)** | **2 punkti** – prezentācijas beigās norādīti jautājumi, ar kuriem lasītājs var pārbaudīt, vai un kā saprasta informācija prezentācijā; jautājumi ir korekti; pieejamas izskaidrotas pareizās atbildes | **1 punkts** – prezentācijas beigās norādīti jautājumi, ar kuriem lasītājs var pārbaudīt, vai un kā saprasta informācija prezentācijā; vai nu jautājumi nav korektivai nav pieejamas izskaidrotas pareizās atbildes | **0 punkti** – prezentācijas beigās nav norādīti jautājumi, ar kuriem lasītājs var pārbaudīt, vai un kā saprasta informācija prezentācijā |
| **Prezentācijas struktūra (10%)** | **2 punkti** – informācija pasniegta skaidri, kodolīgi, interesanti, loģiskā secībā; viegli izsekot domu gājienam; pārejas starp sadaļām ir līdzenas un sasaistītas | **1 punkts** – informācija ne vienmēr ir skaidra, kodolīga un loģiski secīga; brīžiem ir pagrūti izsekot prezentācijai, tiek lēkāts no vienas lietas pie otras; pārejas starp sadaļām ne vienmēr ir saistītas vai tās ir vājas | **0 punkti** – prezentāciju ir grūti uztvert, jo informācija bieži nav secīga, ir neskaidra vai neorganizēta; ir vairākas novirzes no galvenās tēmas; pārejas starp sadaļām ir neveiklas |
| **Vizuālais un tehniskais noformējums (10 %)** | **2 punkti** – vienkārša, skaidra, viegli uztverama prezentācija; teksta veidā attēlots būtiskais; tekstu papildina vizuāli līdzekļi; ir vienots noformējums; nav pareizrakstības kļūdu | **1 punkts** – lielākoties vienkārša, skaidra, viegli lasāma prezentācija; vietām par daudz teksta; ir lietoti vizuāli līdzekļi, taču to nav daudz vai tie nepapildina tekstu; noformējums nav līdz galam vienots; nav vai maz pareizrakstības kļūdu | **0 punkti** – grūti lasāma, tehniski neprecīza prezentācija; zemas kvalitātes, neatbilstoši vai nekādi vizuāli līdzekļi; daudz pareizrakstības kļūdu |
| **Izmantotie avoti un informācijas ticamība (10%)** | **2 punkti** - informācijas ieguvei izmantoti (citēti) un prezentācijā norādīti vismaz 5 dažādi uzticami literatūras (interneta) avoti | **1 punkts** – informācijas ieguvei izmantoti un prezentācijā norādīti mazāk par 5 dažādiem uzticamiem literatūras (interneta) avotiem | **0 punkti** – prezentācijā nav norādīti izmantotie literatūras (interneta) avoti vai tie nav uzticami (maldu ziņas u.tml.) |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Vērtējums:** | **1** | **2** | **3** | **4** | **5** | **6** | **7** | **8** | **9** | **10** |
| **Punkti no:** | 0 | 2,2 | 4,2 | 6,6 | 9,2 | 11,6 | 14 | 15,6 | 17,4 | 19 |